ফটোঃ নৰ্থইষ্ট নাও।
Allegation of killing newborn in Hospital গোলাঘাট শ্বহীদ কুশল কোঁৱৰ অসমাৰিক চিকিৎসালয়ত অভিযোগ এক সাধাৰণ ঘটনা হৈ পৰিছে।পুনৰ আন এক গুৰুতৰ অভিযোগে জোকাৰি গৈছে সমগ্ৰ গোলাঘাট চহৰ।
ঘটনা অনুসৰি গোলাঘাটৰ শ্বহীদ কুশল কোঁৱৰ অসামৰিক চিকিৎসালত নাৰ্ছক ধন দিব নোৱাৰাৰ বাবেই নৱজাতকক হত্যাৰ অভিযোগ ভুক্তভোগী প্ৰসূতিৰ।
পল্লৱী বিভাৰ নামৰ এগৰাকী প্ৰসূতিৰ নৱজাতক শিশুটিক হত্যাৰ অভিযোগ উঠিছে এগৰাকী নাৰ্ছৰ বিৰুদ্ধে।
চিকিৎসাৰ নামত গাফিলতি কৰি, দাবী কৰা ধন আদায় দিব নোৱাৰাৰ বাবেই নাৰ্ছে শিশুটিক হত্যা কৰাৰ অভিযোগ প্ৰসূতি পল্লৱী বিভাৰৰ পৰিয়ালৰ।
আনহাতে, একাদিক্ৰমে তিনিবাৰলৈ শ্বহীদ কুশল কোঁৱৰ অসামৰিক চিকিৎসালয়ত নিজ নৱজাতকৰ মৃত্যুৰ অভিযোগ মানৱ দাস নামৰ অন্য এজন ভুক্তভোগীৰ।
চিকিৎসকক সুধিলেই শিশুটি সুস্থ হৈ থকাৰ আশ্বাস দি শেষত শিশুকেইটিৰ একেধৰণেৰেই মৃত্যু হোৱাৰ অভিযোগ কৰে মাধৱ দাস নামৰ লোকজনে।
অৱশ্যে ,সমগ্ৰ অভিযোগ একেমুখে নস্যাৎ কৰিছে প্ৰসূতি বিভাগৰ চিকিৎসক ৰাজীৱ ফুকনে।
উল্লেখ্যোগ্য যে চিকিৎসালয়খনৰ প্ৰসূতি বিভাগক মাত্ৰ তিনিগৰাকীহে চিকিৎসক কৰ্মৰত। চিকিৎসক ৰাজীৱ ফুকন, দিলীপ ডেকা আৰু ৰেকিব হুছেইন।
তেনেক্ষেত্ৰত জিলাখনৰ একমাত্ৰ মুখ্য চিকিৎসালয় হিচাপে সকলো ৰোগীক সামৰি লোৱাটো সম্ভৱ নহয় বুলিও সচেতন মহলে মত প্ৰকাশ কৰিছে।
এতিয়া সমগ্ৰ ঘটনাক কেন্দ্ৰ কৰি চিকিৎসালয়খনত বিৰাজ কৰিছে এক চেপা উত্তেজনাই।
Covid Update অ'মিক্ৰণৰ আতংকৰ মাজতে ৰাজ্যত নতুনকৈ কিমান আক্ৰান্ত হ'ল কোভিডত; মৃত্যু কিমানৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
